Barbro Kvåle Trømborg

Barbro Kvåle Trømborg (født 1992) er en norsk tidligere langrennsløper som representerte Lillehammer Skiklub. Hun ble U23-verdensmester på 10 km fri teknikk i 2015, og vant Skandinavisk Cup sammenlagt sesongen 2015/16. Hun har også fire gullmedaljer fra junior-VM i skiorientering.

Hun konkurrerte i både skiorientering, sykkelorientering og langrenn, og drev også tidligere med friidrett og fotball; hun spilte i finalen i Norway Cup i 2006.Hadeland.no - Brandbu tapte finalen, besøkt 25. februar 2015.FIK Orion - Jentene på topp i Ungdomscupen , besøkt 25. februar 2015. Hun tok sin videregående utdanning ved Norges Toppidrettsgymnas på Lillehammer.

 Idrettskarriere 
2005–06
I 2006 kom hun på tredjeplass på 3,3 km i Ungdommens Holmenkollrenn.Hadeland.no - Sportens tilbakeblikk på 2006, besøkt 25. februar 2015. Hun vant det lokale «Trippelrenn», som eneste deltaker i 14-årsklassen.

2006–07
Hun kom på annenplass på sprint i 15-årsklassen i KM 2007.Hadeland.no - Mange medaljer i KM, besøkt 25. februar 2015. Hun vant KK-rennet på Sjusjøen i januar.OA.no - Jentene til topps, besøkt 25. februar 2015. Og som eneste deltaker vant hun «Trippelrenn», denne gang i 15-årsklassen.Brandbu IF - Trippelrenn , besøkt 25. februar 2015. I Hovedlandsrennet kom hun på syvendeplass både på 5 km fri teknikk og sprint, samt femteplass på stafetten. Hun vant også Gjensidige-cup sammenlagt.

I desember 2007 vant hun juniorklassen (D18) i prøve-VM i skiorientering i Sverige. Sindre Haverstad vant også prøve-VM, i klassen H20.OPN.no - Kvåle og Haverstad vant prøve-VM, besøkt 26. februar 2015. Hun ble ungdomsmester i vintertriathlon i Holmenkollen.Hadeland.no - Sportens tilbakeblikk, besøkt 26. februar 2015.

2007–08
I februar vant hun Madshus skifestival på Biri, i 16-årsklassen.OA.no - Flott åpning, besøkt 25. februar 2015. I Hovedlandsrennet var hun med og vinne stafetten, og hun kom på fjerdeplass på 5 km klassisk.Team Avancia - Barbro Kvåle, besøkt 26. februar 2015.

Hun deltok i junior-VM i skiorientering 2008, der Norge kom på tredjeplass i stafetten. Kvåle gikk her sammen med Maren Haverstad og Anette Baklid.Kolumbus.fi - Orienteering JWOCSki 2015-1994 Medal Winners, besøkt 25. februar 2015. Individuelt kom hun på niendeplass på mellomdistanse og tiendeplass på langdistanse. På ungdomsstafetten i Holmenkollen i mars deltok hun på Opplands stafettlag som kom på tredjeplass.Gudbrandsdølen Dagningen - Oppland nr. tre i Kollen, besøkt 25. februar 2015. Hun fikk to enkeltseire i Norgescupen i skiorientering 2007–08, og endte på tredjeplass sammenlagt.

2008–09
I NM langdistanse i skiorientering 2009 vant hun klassen for damer 17-20 år.Ski-O.com - Veivalg og oppsumering fra NM lang , besøkt 26. februar 2015. På mellomdistanse kom hun på tredjeplass. Hun vant også samme klasse i Craft-cup på Lyngna dette året.Svignheim Aktiv - Bilder ski-o , besøkt 26. februar 2015.

2009–10
Kvåle deltok i Junior-NM i langrenn 2010, der hun vant 10 km klassisk, og kom på annenplass på 5 km fri teknikk.Norges skiforbund - Jr-NM 2010 Langrenn Klassisk , besøkt 24. februar 2015. I junior-NM del 2 vant hun sprinten i klassen K 18 år.Ski-O.com - Nytt NM-gull til Barbro , besøkt 24. februar 2015. Senere på året deltok hun i junior-VM i sykkelorientering, der hun fikk sølv på sprinten (5,8 km), samt bronse på både mellomdistanse og langdistanse.OPN.no - Junior-VM - Sykkel-O Sprint-SØLV til Barbro Kvåle, besøkt 24. februar 2015.Langrenn.com - Flere VM-medaljer til Barbro Kvåle, besøkt 24. februar 2015. I august vant hun både 24 km og sprinten i juniorklassen ved verdenscuprennet på rulleski i Aure.

I junior-VM i skiorientering 2010 kom Norge igjen tredjeplass i stafetten. Kvåle gikk denne gangen sammen med Maren Haverstad og Marie Asprusten.

2010–11
I 2011 deltok hun i Junior-VM i langrenn 2011 i Otepää, der hun kom på tiendeplass i sprinten. I Junior-NM i langrenn 2011 i Selbu kom hun på fjerdeplass på 5 km klassisk og tiendeplass på 15 km fri teknikk. Hun ble også tatt ut til å delta i nordisk landslagskamp for juniorer i Kuopio i Finland, der Norge vant stafetten, og hun fikk femteplass individuelt. I august fikk hun fire gull av fire mulige i juniorklassen ved VM på rulleski 2011 i Kristiansund.Langrenn.com - Kvåle dominerte juniorene, besøkt 24. februar 2015.

Sammen med Audhild Bakken Rognstad og Anna Ulvensøen vant hun stafetten i junior-VM i skiorientering 2011.

2011–12
Hun debuterte i verdenscupen i langrenn under sprinten i Drammen den 7. mars 2012, og tre uker senere tok Kvåle gull i klassisk sprint under Junior-NM på Fauske. Der fikk hun også bronse på stafetten, men endte på 31.-plass på 15 km og 42.-plass på 5 km. Hun deltok også i NM på ski 2012, der hun fikk femteplass på sprinten. Her deltok hun også på 15 km skiathlon, der hun kom på 25.-plass. I Junior-VM i langrenn 2012 i tyrkiske Erzurum kom det norske laget på sjetteplass på 4 × 3,3 km stafett. Individuelt kom hun på 16.-plass på 5 km klassisk, 19.-plass på 10 km skiathlon og 39.-plass på sprinten.

2012–13
I U23-VM på ski 2013 i Liberec kom hun på syvendeplass på sprinten. Noen dager senere deltok hun i NM på ski 2013 på Gåsbu, der hun kom på 13.-plass på sprinten og 16.-plass på 15 km skiathlon. Hun fikk én pallplassering i Skandinavisk Cup 2012/13 – hun kom på tredjeplass på sprinten i Inari i februar. I NM del 2 på Løten kom hun på tolvteplass på 30 km fellesstart.

2013–14
Også i Skandinavisk Cup 2013/14 fikk hun én pallplassering – hun kom på annenplass på sprinten i Vuokatti i desember 2013. I januar 2014 deltok hun i NM på ski 2014 på Lillehammer, der hun kom på 15.-plass på 10 km klassisk, 16.-plass på 15 km skiathlon og 26.-plass på sprinten. Senere i januar deltok hun i U23-VM på ski 2014, der hun kom på tolvteplass på sprinten. I NM del 2 på Gålå i mars deltok hun på 30 km fellesstart, og kom her på 14.-plass. Hun avsluttet 2014 med førsteplass på sprinten på Lillehammer i desember, i Skandinavisk Cup 2014/15.

Hun kom på sjetteplass sammenlagt i Norgescup på rulleski 2014.

2014–15
Kvåle kom på tiendeplass på sprinten under NM på ski 2015 på Røros. Ingvild Flugstad Østberg vant sprinten, og Barbro Kvåle kom på tiendeplass. Hun gikk også 10 km fri teknikk, der hun kom på 13.-plass. Under U23-VM på ski 2015 i Almaty i februar tok Kvåle gullmedalje i 10 km fri teknikk, foran russeren Daria Storozhilova og sveitsiske Nathalie von Siebenthal. I tillegg kom hun på annenplass på 15 km skiathlon, bak Nathalie von Siebenthal. På sprinten endte hun på syvendeplass.

I Norgescupen i langrenn 2014/15 kom hun på 13.-plass sammenlagt. Hun vant to av rennene under Norgescup på rulleski 2015, og endte på annenplass sammenlagt, bak Heidi Weng.

2015–16
I NM på ski 2016 i Tromsø kom hun på sjetteplass på 10 km klassisk. På lagsprinten i klassisk stil gikk hun sammen med Marthe Bjørnsgaard, og disse gikk inn til fjerdeplass. Disse to gikk også på 3 × 5 km stafett, sammen med Mari Støen Gussiås, og fikk bronse i denne øvelsen. På sprinten ble hun slått ut i semifinalen, og på skiathlon kom hun på niendeplass.

Hun vant Norgescupen i langrenn 2015/16 sammenlagt, etter at hun vant tre av rennene.

 Resultatoversikt 
 Verdenscupen i langrenn 
Sammenlagt
 Sesong Sammenlagt Distanse Sprint U23 Poeng Plass Poeng Plass Poeng Plass Poeng Plass 2014/15  27  89.  -  -  27  48.  27 14. 2015/16  -  -  -  -  -  -  -  -

 Verdenscupen i rulleski 
Enkeltseire, lag
 Nr. Dato Sted Disiplin Sammen med 1. 13. august 2010  Kristiansund 4 x 2 km lagsprint fristil Kathrine Harsem

 Continental Cup 
Enkeltseire
 Nr. Dato Sted Disiplin Cup 1. 13. desember 2014  Lillehammer Sprint fristil Skandinavisk Cup 2. 13. mars 2016  Otepää 10 km jaktstart fristil Skandinavisk Cup

Skandinavisk Cup sammenlagt
 Sesong Sammenlagt Poeng Plass 2011/12 60  37.  2012/13  244  12.  2013/14  244  15.  2014/15  331  4.  2015/16  503  1.

 Referanser 

 Eksterne lenker 



Kategori:Norske langrennsløpere
Kategori:Norske skiorienterere
Kategori:Personer fra Gran kommune
Kategori:U23-verdensmestere i langrenn
Kategori:Norgesmestere i skiorientering